กฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่ตำบลป่ากุมเกาะตำบลในเมือง ตำบลวังพิณพาทย์ตำบลเมืองสวรรคโลกตำบลวังไม้ขอน และตำบลย่านยาวอำเภอสวรรคโลก จังหวัดสุโขทัยพ.ศ.๒๕๔๗[๑] อาศัยอำนาจตามความในมาตรา๕ (๓) แห่งพระราชบัญญัติควบคุมอาคาร พ.ศ. ๒๕๒๒ และมาตรา ๘ (๑๐)แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๓) พ.ศ. ๒๕๔๓ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้ดังต่อไปนี้ข้อ๑ ในกฎกระทรวงนี้อาคารพาณิชยกรรมประเภทค้าปลีกค้าส่ง หมายความว่า อาคารที่ใช้เพื่อประโยชน์ในการขายปลีกหรือขายส่ง หรือทั้งขายปลีกและขายส่ง ซึ่งสินค้าอุปโภคและบริโภคหลายประเภทที่ใช้ในชีวิตประจำวันแต่ไม่หมายความรวมถึงตลาดตามกฎหมายว่าด้วยการสาธารณสุข และอาคารที่มีกิจกรรมหลักเพื่อใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนบริเวณที่ ๑ หมายความว่า พื้นที่บริเวณดังต่อไปนี้ทิศเหนือ เริ่มต้นจากจุดซึ่งอยู่ห่างตามแนวเส้นขนานระยะ๒๐๐ เมตร กับศูนย์กลางทางหลวงแผ่นดินหมายเลข ๑๒๐๑ ที่จุดซึ่งอยู่ห่างจากศูนย์กลางถนนสาธารณะเข้าโรงเรียนวัดอัมพวนารามบรรจบกับทางหลวงแผ่นดินหมายเลข ๑๒๐๑ ไปทางทิศตะวันตกเฉียงเหนือตามทางหลวงแผ่นดินหมายเลข๑๒๐๑ ระยะ ๑,๖๐๐ เมตร เป็นเส้นตรงไปทางทิศตะวันออกเฉียงเหนือ ผ่านทางหลวงแผ่นดินหมายเลข๑๐๑ ที่จุดซึ่งอยู่ห่างจากศูนย์กลางทางหลวงแผ่นดินหมายเลข ๑๐๑ (ตอนเลี่ยงเมือง) บรรจบกับทางหลวงแผ่นดินหมายเลข ๑๐๑ ระยะ๖๐๐ เมตร จนจดแนวเส้นขนาน ระยะ ๖๐๐ เมตร กับศูนย์กลางทางหลวงแผ่นดินหมายเลข ๑๐๑ (ตอนเลี่ยงเมือง) และไปตามแนวเส้นขนานทางหลวงแผ่นดินหมายเลข๑๐๑ (ตอนเลี่ยงเมือง) ไปทางทิศตะวันออกเฉียงใต้จนบรรจบจุดซึ่งตั้งอยู่ริมเขตทางรถไฟสายสวรรคโลก บ้านดารา ฟากใต้ทิศตะวันออก เลียบแนวเขตทางรถไฟสายสวรรคโลก บ้านดารา ฟากใต้ ไปทางทิศตะวันออกเฉียงเหนือ จนบรรจบจุดซึ่งอยู่ห่างจากหลักเขตเทศบาลเมืองสวรรคโลกหลักเขตที่ ๔ ระยะ ๒,๐๐๐ เมตร เป็นเส้นตรงไปทางทิศใต้จดถนนสาธารณะไปบ้านบ่อน้ำใสที่จุดซึ่งอยู่ห่างจากศูนย์กลางทางหลวงแผ่นดินหมายเลข ๑๐๑ (ตอนเลี่ยงเมือง)ไปทางทิศตะวันออก ระยะ ๑,๕๐๐ เมตร เป็นเส้นตรงไปทางทิศตะวันตกเฉียงใต้จนบรรจบถนนสาธารณะไปวิทยาลัยเกษตรและเทคโนโลยีสุโขทัยตรงจุดที่อยู่ห่างจากศูนย์กลางทางหลวงแผ่นดินหมายเลข ๑๐๑ (ตอนเลี่ยงเมือง)ระยะ ๖๐๐ เมตร ไปตามแนวเส้นขนานทางทิศใต้จนบรรจบคลองส่งน้ำ ฝั่งเหนือทิศใต้ เลียบคลองส่งน้ำ ฝั่งเหนือ ไปทางทิศตะวันตกเฉียงเหนือผ่านทางหลวงแผ่นดินหมายเลข๑๐๑ จนถึงจุดที่คลองส่งน้ำบรรจบกับแม่น้ำยม ฝั่งตะวันออก เป็นเส้นตรงไปทางทิศตะวันตกจนบรรจบทางหลวงแผ่นดินหมายเลข๑๑๙๕ ฟากตะวันตก ที่จุดซึ่งอยู่ห่างจากจุดบรรจบระหว่างถนนไปบ้านหนองกลับกับศูนย์กลางทางหลวงแผ่นดินหมายเลข๑๑๙๕ ไปทางทิศใต้ ตามทางหลวงแผ่นดินหมายเลข ๑๑๙๕ ระยะ ๖๖๐ เมตรทิศตะวันตก เป็นเส้นตรงไปทางทิศตะวันตกเฉียงเหนือจนบรรจบจุดซึ่งอยู่ห่างจากศูนย์กลางทางหลวงแผ่นดินหมายเลข ๑๐๔๘ ระยะ ๒๐๐ เมตร ผ่านทางหลวงแผ่นดินหมายเลข๑๐๔๘ ตามแนวเส้นขนานระยะ ๒๐๐ เมตร กับศูนย์กลางทางหลวงแผ่นดินหมายเลข ๑๒๐๑ ไปทางทิศเหนือจนบรรจบกับจุดเริ่มต้นเว้นแต่พื้นที่บริเวณที่ ๒ บริเวณที่ ๒ หมายความว่า พื้นที่บริเวณดังต่อไปนี้๒.๑ ทิศเหนือ จดถนนสาธารณะไม่ปรากฏชื่อ ฟากใต้ไปทางทิศตะวันออกเฉียงเหนือ บรรจบทางหลวงแผ่นดินหมายเลข ๑๐๑ ฟากตะวันออก เลียบไปทางทิศเหนือจนบรรจบกับถนนสาธารณะไม่ปรากฏชื่อฟากใต้ทิศตะวันออกจดจุดที่อยู่ห่างตามแนวเส้นขนานระยะ ๒๐๐ เมตร กับศูนย์กลางทางหลวงแผ่นดินหมายเลข ๑๐๑จนบรรจบทางหลวงแผ่นดินหมายเลข ๑๑๘๐ ฟากใต้ เป็นเส้นตรงไปทางทิศตะวันออกเฉียงใต้ บรรจบถนนสาธารณะเลียบเขตทางรถไฟสายสวรรคโลก บ้านดารา ฟากใต้ ตรงจุดซึ่งอยู่ห่างตามแนวเส้นขนานระยะ๑๓๕ เมตร กับศูนย์กลางทางหลวงแผ่นดินหมายเลข ๑๐๑ (ตอนเลี่ยงเมือง)เป็นเส้นขนานระยะ ๑๓๕ เมตร กับศูนย์กลางทางหลวงแผ่นดินหมายเลข ๑๐๑ (ตอนเลี่ยงเมือง)ไปทางทิศใต้บรรจบแนวขนานระยะ ๒๐๐ เมตร กับศูนย์กลางถนนพิชัยนอกทิศใต้เลียบแนวเส้นขนานระยะ ๒๐๐ เมตร กับศูนย์กลางถนนพิชัยนอก ไปทางทิศตะวันตก เป็นเส้นตรงบรรจบถนนพิชัยตัดใหม่ฟากตะวันออก เลียบถนนพิชัยตัดใหม่ ฟากตะวันออก ไปทางทิศใต้ บรรจบถนนพิชัยใน ฟากเหนือเลียบถนนพิชัยใน ฟากเหนือ ไปทางทิศตะวันตก บรรจบถนนสาธารณะไม่ปรากฏชื่อ ฟากตะวันออกซึ่งเป็นถนนเลียบเขตทางรถไฟสายสวรรคโลก บ้านดารา ไปทางทิศตะวันออกเฉียงเหนือจนบรรจบกับถนนเทศบาลดำริ๒ เป็นเส้นตรงไปทางทิศตะวันตกเฉียงเหนือ บรรจบถนนสาธารณะไม่ปรากฏชื่อ ฟากตะวันออก ซึ่งเป็นถนนเลียบแม่น้ำยมฝั่งตะวันออกทิศตะวันตกจดถนนสาธารณะไม่ปรากฏชื่อ ฟากตะวันออก ซึ่งเป็นถนนเลียบแม่น้ำยม ฝั่งตะวันออก จนกระทั่งไปบรรจบกับจุดเริ่มต้น๒.๒ทิศเหนือ จดถนนสาธารณะไม่ปรากฏชื่อ ทางเข้าโรงเรียนวัดอัมพวนาราม ฟากใต้ทิศตะวันออกจดถนนสาธารณะไม่ปรากฏชื่อ ฟากตะวันตก ซึ่งเป็นถนนเลียบแม่น้ำยม ฝั่งตะวันตกทิศใต้จดถนนสาธารณะไม่ปรากฏชื่อ ฟากเหนือ และเส้นตั้งฉากกับศูนย์กลางทางหลวงแผ่นดินหมายเลข๑๑๙๕ ไปทางทิศตะวันตก ตรงจุดที่บรรจบกับถนนสาธารณะไม่ปรากฏชื่อทิศตะวันตกจดจุดที่อยู่ห่างตามแนวเส้นขนานระยะ ๑๐๐ เมตร กับศูนย์กลางทางหลวงแผ่นดินหมายเลข ๑๑๙๕จนบรรจบทางหลวงแผ่นดินหมายเลข ๑๐๔๘ ฟากเหนือ ไปทางทิศตะวันออกเฉียงเหนือจนบรรจบทางหลวงแผ่นดินหมายเลข๑๒๐๑ ฟากตะวันออก ที่จุดหลักเขตเทศบาลเมืองสวรรคโลก หลักเขตที่ ๑๐ ไปทางทิศเหนือ ถึงจุดที่อยู่ห่างตามแนวเส้นขนานระยะ๒๐๐ เมตร กับศูนย์กลางถนนสาธารณะไม่ปรากฏชื่อ ไปทางทิศตะวันออกเฉียงเหนือ ถึงจุดที่อยู่ห่างตามแนวเส้นขนานระยะ๒๐๐ เมตร กับศูนย์กลางถนนประชามติบรรจบพิพิธภัณฑสถานแห่งชาติสวรรคนายก ด้านเหนือ เป็นเส้นตรงไปทางทิศตะวันออกเฉียงเหนือจนบรรจบถนนสาธารณะไม่ปรากฏชื่อตรงจุดที่อยู่ห่างกับแนวเขตเทศบาล ระยะ ๑๙๐ เมตร และเป็นเส้นตรงไปทางทิศเหนือบรรจบจุดเริ่มต้น๒.๓ทิศเหนือ จดถนนพิชัยใน ฟากใต้ทิศตะวันออกจดถนนพิศาลสุนทรกิจ ฟากตะวันตกทิศใต้จดถนนหลวงพ่อเจ้า ฟากเหนือทิศตะวันตกจดเขตทางรถไฟ สายสวรรคโลก บ้านดารา ฟากตะวันออก บรรจบจุดเริ่มต้น๒.๔ทิศเหนือ จดจุดที่อยู่ห่างตามแนวเส้นขนานระยะ ๓๐๐ เมตร กับศูนย์กลางถนนพิชัยในและถนนพิชัยนอกทิศตะวันออกจดจุดซึ่งอยู่ห่างจากศูนย์กลางถนนพิศาลสุนทรกิจ ระยะ ๑,๐๘๗เมตร เป็นเส้นตรงไปทางทิศใต้จนบรรจบถนนตาพุด ซอย ๓ ฟากเหนือ ที่จุดซึ่งอยู่ห่างจากทางหลวงแผ่นดินหมายเลข๑๐๑ ระยะ ๒๖๐ เมตรทิศใต้จดถนนตาพุด ซอย ๓ ฟากเหนือ ไปทางทิศตะวันตก ถึงทางหลวงแผ่นดินหมายเลข ๑๐๑ ฟากตะวันออกไปทางทิศใต้จนบรรจบถนนสาธารณะไม่ปรากฏชื่อ ฟากเหนือ และไปทางทิศตะวันตกทิศตะวันตกจดถนนสาธารณะไม่ปรากฏชื่อ ฟากตะวันออก ซึ่งเป็นถนนเลียบแม่น้ำยม ฝั่งตะวันออก ไปทางทิศตะวันตกเฉียงเหนือจนถึงจุดที่อยู่ห่างตามแนวเส้นขนานระยะ ๑๐๐ เมตร กับศูนย์กลางถนนราษฎร์อุทิศ ไปทางทิศตะวันออกเฉียงเหนือจนถึงจุดที่อยู่ห่างตามแนวเส้นขนานระยะ ๑๕๐ เมตร กับศูนย์กลางถนนเทศบาลดำริ ๑ จดถนน๑ มกรา ฟากตะวันออก ไปทางทิศเหนือ บรรจบจุดเริ่มต้นทั้งนี้ไม่รวมถึงสถานที่ราชการ สถาบันการศึกษา และศาสนสถานทั้งนี้ตามแผนที่ท้ายกฎกระทรวงนี้ข้อ๒ ให้กำหนดพื้นที่บางส่วนในท้องที่ตำบลป่ากุมเกาะตำบลในเมือง ตำบลวังพิณพาทย์ ตำบลเมืองสวรรคโลก ตำบลวังไม้ขอน และตำบลย่านยาว อำเภอสวรรคโลกจังหวัดสุโขทัย ภายในบริเวณแนวเขตตามแผนที่ท้ายกฎกระทรวงนี้ เป็นบริเวณห้ามก่อสร้างอาคารชนิดและประเภทดังต่อไปนี้ (๑)ภายในบริเวณที่ ๑ ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตรขึ้นไป(๒)ภายในบริเวณที่ ๒ ห้ามบุคคลใดก่อสร้างอาคารดังต่อไปนี้(ก)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน๑,๐๐๐ ตารางเมตร(ข)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตร แต่ไม่เกิน ๑,๐๐๐ ตารางเมตร เว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนดดังต่อไปนี้๑. ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า๔ ช่องทาง หรือมีขนาดเขตทางไม่น้อยกว่า ๒๐ เมตร และจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า๒.แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไป ไม่น้อยกว่า ๑๐๐ เมตร๓. มีที่ว่างไม่น้อยกว่า ๗๐ ใน ๑๐๐ ส่วนของพื้นที่ดินที่ใช้เป็นที่ตั้งอาคาร๔. มีค่าสูงสุดของอัตราส่วนพื้นที่อาคารรวมกันทุกชั้นของอาคารทุกหลังต่อพื้นที่ที่ใช้เป็นที่ตั้งอาคารไม่เกิน๑.๕ ต่อ ๑๕.มีอัตราส่วนของพื้นที่ว่างที่จัดให้เป็นสวน หรือบริเวณปลูกต้นไม้ หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคารไม่น้อยกว่าร้อยละ ๒๐๖.มีที่ว่างด้านหน้าของอาคาร ห่างจากเขตทางของถนนสาธารณะไม่น้อยกว่า ๕๐ เมตร โดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร๗.มีที่ว่างด้านข้างและด้านหลังของอาคาร ห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า๑๕ เมตร โดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร๘.อาคารที่มีความสูงเกิน ๑๐ เมตร ต้องมีระยะห่างจากแนวเขตที่ดิน ซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน หรือสถานศึกษา ไม่น้อยกว่า ๕๐๐ เมตร โดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว๙. มีที่จอดรถยนต์ไม่น้อยกว่า ๑ คัน ต่อพื้นที่อาคาร๔๐ ตารางเมตร เศษของ ๔๐ ตารางเมตร ให้คิดเป็น ๔๐ ตารางเมตร๑๐.ที่พักมูลฝอย ต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐ เมตรและต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔ เมตร แต่ถ้าที่พักมูลฝอยมีขนาดความจุเกิน๓ ลูกบาศก์เมตร ต้องมีระยะห่างจากสถานที่ดังกล่าวไม่น้อยกว่า ๑๐ เมตร และสามารถขนย้ายมูลฝอยได้โดยสะดวกข้อ๓ ภายในบริเวณพื้นที่ที่กำหนดตามข้อ ๒ห้ามบุคคลใดดัดแปลง หรือเปลี่ยนการใช้อาคารใด ๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ ๔ อาคารที่มีอยู่แล้วในบริเวณพื้นที่ที่กำหนดตามข้อ๒ ก่อนหรือในวันที่กฎกระทรวงนี้ใช้บังคับ ให้ได้รับยกเว้นไม่ต้องปฏิบัติตามกฎกระทรวงนี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ ๕ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคาร หรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จ ให้ได้รับการยกเว้นไม่ต้องปฏิบัติตามกฎกระทรวงนี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงนี้ไม่ได้ให้ไว้ ณวันที่ ๑ กันยายน พ.ศ. ๒๕๔๗โภคิน พลกุลรัฐมนตรีว่าการกระทรวงมหาดไทย[เอกสารแนบท้าย]๑. แผนที่ท้ายกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลป่ากุมเกาะ ตำบลในเมือง ตำบลวังพิณพาทย์ ตำบลเมืองสวรรคโลกตำบลวังไม้ขอน และตำบลย่านยาว อำเภอสวรรคโลก จังหวัดสุโขทัย พ.ศ. ๒๕๔๗(ดูข้อมูลจากภาพกฎหมาย)หมายเหตุ:-เหตุผลในการประกาศใช้กฎกระทรวงฉบับนี้ คือ เนื่องจากได้มีประกาศกระทรวงมหาดไทยเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลป่ากุมเกาะ ตำบลในเมือง ตำบลวังพิณพาทย์ ตำบลเมืองสวรรคโลกตำบลวังไม้ขอน และตำบลย่านยาว อำเภอสวรรคโลก จังหวัดสุโขทัย ลงวันที่ ๒ กันยายน ๒๕๔๖ซึ่งมีผลบังคับใช้ตั้งแต่วันที่ ๕ กันยายน ๒๕๔๖ เป็นต้นมา แต่มาตรา ๑๓ วรรคสอง แห่งพระราชบัญญัติควบคุมอาคารพ.ศ. ๒๕๒๒ บัญญัติว่า ถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศนั้นมีผลใช้บังคับให้ประกาศดังกล่าวเป็นอันยกเลิก และโดยที่สมควรห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในบริเวณดังกล่าวต่อไปเพื่อประโยชน์ในด้านการรักษาคุณภาพสิ่งแวดล้อม การผังเมือง และการอำนวยความสะดวกแก่การจราจรจึงจำเป็นต้องออกกฎกระทรวงนี้ศุภชัย/พิมพ์๒๑มีนาคม ๒๕๔๘ฐิติพงษ์/พัชรินทร์/ ตรวจ๒๙ เมษายน ๒๕๔๘สายสัมพันธ์/ปรับปรุง๗ ตุลาคม ๒๕๖๓อรญา/ตรวจ๒๕ มกราคม ๒๕๖๔[๑] ราชกิจจานุเบกษาเล่ม ๑๒๑/ตอนพิเศษ ๕๑ ก/หน้า ๑๒๕ (เล่มที่ ๔)/๓ กันยายน ๒๕๔๗